મોડાસા RTO કચેરી હોવા છતાં પાકા લાયસન્સ માટે અરજદારોએ હિંમતનગર લાંબુ થવું પડે છે
શનિવાર, એપ્રિલ 20 2019, 18:13 Hrs(IST)
નવગુજરાત સમય | Publish Date: Sep 28 2018 2:52PM
તસવીર : ઉત્કલ ઠાકોર.
મોડાસામાં નવીન આરટીઓ કચેરીનું નિર્માણ છતાં અરજદારોની સ્થિતિ ઠેરની ઠેર
એ.આરટીઓ શું કહે છે ?.
આ અંગે જિલ્લાના એ.આર.ટી.ઓ. મોઢ સાથે ટેલીફોનીક વાત કરતાં તેઓએ જણાવ્યું હતું કે, ડ્રાઈવીંગ ટેસ્ટ ટ્રેક તો બનાવી દેવામાં આવ્યો છે પરંતુ તેમાં સેન્સર લાગ્યા નથી. જેના કારણે ટેસ્ટ ટ્રેકનો ઉપયોગ થઈ શકતો નથી અને અરજદારોને હિંમતનગર ખાતે જવું પડે છે. આ અગાઉ જે કંપની સેન્સર બનાવતી હતી તેનો કોન્ટ્રાક્ટ પુરો થઈ ગયો છે. રાજ્યના નવીન બનેલ ૬ જિલ્લાઓમાં આ તકલીફ છે જે અંગે અમે આગળ રજૂઆતો કરી છે.
સાબરકાંઠા જીલ્લામાંથી વિભાજીત થઈ નવિન બનેલ અરવલ્લી જીલ્લાના આજે વર્ષો વિતવા આવ્યા છતાં માંડ માંડ સરકાર હમણાં એક વર્ષ પૂર્વે આરટીઓની કાયમી અત્યાધુનિક મકાન કચેરી બનાવી શકી છે. અને આ એઆરટીઓ કચેરીમાં ડ્રાયવીંગ ટેસ્ટ માટે બનાવેલ ટ્રેકનુ જીલ્લા સાંસદ દીપસિંહ, વાહનવ્યવહાર કમિશ્નર ગાંધીનગર અને અરવલ્લી જીલ્લા કલેક્ટર તેમજ અન્ય અધિકારીઓની ઉપસ્થિતિમાં આ ટેસ્ટ ટ્રેકનું બાર માસ અગાઉ ઉદ્દઘાટન કરવામાં આવ્યુ હતુ. પરંતુ આ ટ્રેકના ઉદ્દઘાટનને બાર માસનો સમય વિતવા આવ્યો હોવા છતા આજ દીન સુધી ટ્રેક ચાલુ ન થતા માત્ર દુનિયાને બતાવવા માટે જ ટ્રેકનુ ઉદ્દઘાટન કર્યુ હોય તેવુ સ્પષ્ટ જણાઈ આવે છે. ત્યારે અરજદારોને કાચું લાઈસન્સ મોડાસા કચેરીમાંથી કઢાવવું પડે છે જ્યારે પાકું લાઈસન્સ કઢાવવા માટે હિંમતનગરની કચેરીએ ધરમધક્કા ખાવાનો વારો આવતાં અરજદારોમાં રોષની લાગણી ઉઠી છે.
મોડાસાની આરટીઓ કચેરીએ કેટલાય ભાડાના મકાન બદલ્યા પછી એકાદ વર્ષથી પોતાનું મકાન બનાવી ઠરી ઠામ થઈ છે. કરોડોના ખર્ચે તૈયાર થયેલી કચેરીમાં આધુનિક સગવડો પણ ઉભી કરવામાં આવી છે. સાથે લાયસન્સના અરજદારોના ડ્રાઈવીંગ ટેસ્ટ માટે આ કચેરી ખાતે ટ્રેક પણ તૈયાર કરી દેવામાં આવ્યો છે. અરજદારો ઙ્રાયવીંગ લાયસન્સ માટે મોઙાસા એઆરટીઓમાં આવે છે અને ત્યાંથી કોમ્પ્યુટર ટેસ્ટ પાસ કરી ઙ્રાયવીંગ ટેસ્ટ માટે અંદાજિત સરેરાશ 150 કિલોમીટર અરવલ્લી જિલ્લા છેવાડેના કાલિયાકુવા અને મહિસાગર જિલ્લાના સરહદે આવેલું હેલોદર ગામ હોય કે બાયડનું ડેમાઈ જેવા અનેક ગામના અરજદારોને હિંમતનગર આરટીઓમાં જવુ પઙે છે. મોડાસા આરટીઓ કચેરીમાં સેન્સરની સમસ્યાના કારણે છતા ટેસ્ટ ટ્રેકે પણ સમય અને નાણાંના વ્યય સાથે હિંમતનગર સુધીના ધરમ ધક્કા ખાવાના વારો આવ્યો છે. જેના કારણે દુર દુરના અંતરીયાળ વિસ્તારમાંથી આવતા અરવલ્લી જીલ્લાના અરજદારોને ભારે હાલાકી સહન કરવાનો વારો આવ્યો છે. મેઘરજ, ભિલોડા, માલપુર, ધનસુરા, બાયડ જેવા દુર દુરના અરજદારો જો ટ્રેકમાં નાપાસ થાય તો રીટેસ્ટ માટે હિંમતનગર સુધી લાબા થવું પડે છે.